**ԿՈՐՈՆԱՎԻՐՈՒՍԱՅԻՆ ՀԻՎԱՆԴՈՒԹՅԱՆ (COVID-19) ԱՌԿԱՅՈՒԹՅԱՆ ՊԱՅՄԱՆՆԵՐՈՒՄ ՀՀ 6 ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԿՐԹՈՒԹՅԱՆ ԿԱԶՄԱԿԵՐՊՄԱՆ (ԿՐԹՈՒԹՅԱՆ ԱՆՎՏԱՆԳՈՒԹՅԱՆ, ՄԱՏՉԵԼԻՈՒԹՅԱՆ) ՈՐԱԿԻ ԳՆԱՀԱՏՄԱՆ ԱՐԴՅՈՒՆՔՆԵՐԻ ՎԵՐԼՈՒԾՈՒԹՅՈՒՆ**

26 ապրիլի 2021թ.

ՀՀ կրթության տեսչական մարմնի ղեկավարի` 2021 թ. համապատասխան հրամանների հիման վրա ՀՀ 6 նախադպրոցական ուսումնական հաստատություններում (այսուհետ՝ մանկապարտեզ) իրականացված ստուգումների շրջանակում գնահատվել են մանկապարտեզների կրթության կազմակերպման անվտանգությունը և մատչելիությունը՝ COVID-19-ի առկայության պայմաններում («Երևանի հ.75 մանկապարտեզ» ՀՈԱԿ, «Երևանի հ. 74 մանկապարտեզ» ՀՈԱԿ, «Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, ՀՀ Արմավիրի մարզի Ջրարբիի գյուղական համայնքի «Ջրարբի համայնքի մանկապարտեզ» ՀՈԱԿ, ՀՀ Արմավիրի մարզի «Էջմիածնի քաղաքապետարանի թիվ 10 «Շուշան» մանկապարտեզ» ՀՈԱԿ, ՀՀ Արմավիրի մարզի «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ)։

Գնահատումն իրականցվել է համաձայն «Անվտանգություն», «Մատչելիություն», «Ծնողի հարցաթերթ» հավելվածներից բաղկացած ձևաթղթի: «Անվտանգություն» և «Մատչելիություն» հավելվածների գնահատման սանդղակն ունի 5 մակարդակ` «Գերազանց», «Շատ լավ», «Լավ», «Բավարար», «Անբավարար»:

Անվտանգություն-ը 6 մանկապարտեզներում գնահատվել է «Գերազանց», ինչը նշանակում է, որ մանկապարտեզներում COVID-19–ի պարագայում երեխաների անվտանգ կրթության կազմակերպման համար ապահովվել են անհրաժեշտ պայմանները:

Մատչելիություն-ը «Գերազանց», «Շատ լավ», «Լավ» է գնահատվել 2-ական մանկապարտեզներում՝ ինչը ենթադրում է, որ մանկապարտեզների մի մասում մատչելիության որակը դեռևս բարելավման կարիք ունի:

Ծնողի հարցաթերթ-երի վերլուծության արդյունքները ցույց են տալիս, որ ծնողների բավարարվածության մակարդարկը մանկապարտեզներում COVID-19-ի առկայության պայմաններում կրթության կազմակերպման որակից հիմնականում բավարար է, սակայն որոշ հարցերի արդյունքներ վկայում են, որ մանկապարտեզներում ծնողների իրազեկվածության բարձրացման մեխանիզմները ևս բարելավման կարիք ունեն:

Ստորև ներկայացված են վերլուծության արդյունքներն ըստ յուրաքանչյուր հավելվածի։

**Հավելված 1. «Անվտանգություն»**

 «Անվտանգություն» հավելվածը ընդգրկում է 34 բնութագրիչ նախադպրոցական հաստատություններում կորոնավիրուսային հիվանդության պայմաններում կրթության կազմակերպման գործընթացում անվտանգության կանոնների պահպանման վերաբերյալ: Ըստ հավելվածի գնահատումն իրականացվել է գնահատման հետևյալ սանդղակով՝ 68-62 միավոր՝ «Գերազանց», 60-52՝ «Շատ լավ», 51-40՝ «Լավ», 39-25՝ «Բավարար», մինչև 24՝ «Անբավարար»:

***Արդյունքների վերլուծություն:*** Նախադպրոցական ուսումնական հաստատություններում անվտանգության գնահատման արդյունքում պարզվել է.

1. Տնօրենի հրամանով կորոնավիրուսային հիվանդության տարածման կանխարգելման միջոցառումների պատասխանատու է նշանակվել գնահատված բոլոր մանկապարտեզներում (պատասխանատուն ապահովել է համապատասխան գրանցամատյանների՝ սահմանված կարգով վարումը, անձնակազմի շրջանում դասընթացների կազմակերպումը կորոնավիրուսային հիվանդության (COVID-19) տարածման կանխարգելիչ միջոցառումների վերաբերյալ, ապահովել է իրազեկման թերթիկի մասին իրազեկումը տեսանելի վայրում)։
2. Մանկապարտեզներում դաստիարակները երեխաների համար իրականացրել են բացատրական դասընթացներ կորոնավիրուսի կանխարգելմանն ուղղված միջոցառումների վերաբերյալ, խաղերի և պարապմունքների ժամանակ նվազագույնի են հասցվել երեխաների միջև սերտ շփումները (ըստ դաստիարակների փաթեթների)։
3. Ժամանակավորապես առօրյա գործածությունից դուրս են բերվել այն խաղալիքները և այնպիսի իրերը, որոնց ամենօրյա ախտահանումը հնարավոր չէ իրականացնել: Երեխաների՝ տնից բերած խաղալիքներն ախտահանվել են հաստատություն մուտք գործելիս (ըստ տնօրենների և դաստիարակների): Վերջիններս չեն պահանջվել «Ջրարբի համայնքի մանկապարտեզ» ՀՈԱԿ-ում:
4. Մանկապարտեզներն ապահովված են դիմակներով, հականեխիչ/ախտահանիչ միջոցներով (տեղադրված են անհրաժեշտ վայրերում), ձեռքերի լվացման հնարավորություններով՝ հոսող ջրով, արմնկային կամ ոտնակային կառավարման ծորակներով, օճառով կամ անմիջապես ախտահանման հնարավորությամբ, թափոնների հեռացման համար փակվող «Օգտագործված դիմակներ» մակնշմամբ, կափարիչի ոտնակային կամ սենսորային կառավարման փակվող կափարիչով աղբամաններով, հեռահար ջերմաչափով, և առավոտյան, ինչպես նաև օրվա ընթացքում կազմակերպվում է երեխաների ջերմաչափում։
5. Մանկապարտեզների խմբասենյակներում, դահլիճներում, սանհանգույցներում տեղադրված են տարաներ՝ հականեխիչ/ախտահանիչ միջոցով՝ յուրաքանչյուր մտնող անձի ձեռքերի պարտադիր ախտահանման համար, և իրականացվում է բնական օդափոխություն 2 ժամը մեկ՝ 8-10 րոպե տևողությամբ:
6. Գնահատված մանկապարտեզներից 2-ում («Երևանի հ.75 մանկապարտեզ» ՀՈԱԿ, «Երևանի հ. 74 մանկապարտեզ» ՀՈԱԿ) կորոնավիրուսային հիվանդության (COVID-19) ծանր զարգացման բարձր ռիսկի խմբի աշխատողները իրենց գրավոր համաձայնությամբ աշխատանքն իրականացրել են հեռավար եղանակով, իսկ մյուսներում՝ ռիսկային խմբի աշխատակիցներ չեն եղել:
7. Մանկապարտեզներում չեն իրականացվել զանգվածային միջոցառումներ, իսկ ժողովների և հավաքների գործընթացը կազմակերպվել է հեռավար եղանակով կամ այլ տարածքներում՝ ապահովելով սահմանված սոցիալական հեռավորության և սանիտարահամաճարակային կանոնների պահպանումը:
8. Մանկապարտեզներում հաճախող երեխաների ընդունումը և ճանապարհումն իրականացվել է հերթափոխ սահմանելով՝ պահպանելով մարդկանց միջև սահմանված սոցիալական հեռավորությունը, երեխային ուղեկցողները մուտք չեն գործել հաստատություն: Մանկապարտեզներում շենքին հարակից տարածքներում մարդկանց կուտակումներ չեն եղել:
9. COVID-19-ին բնորոշ ախտանիշներ (ջերմություն, հազ, դժվարացած շնչառություն) ունեցող աշխատողները և երեխաները մուտք չեն գործել մանկապարտեզներից 2-ում («Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, Արմավիրի մարզի «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ), իսկ մյուսներում՝ նման անհրաժեշտություն չի եղել:
10. Բոլոր մանկապարտեզներում երեխաների խնամքի և կրթության գործընթացը կազմակերպվել է բեռնաթափված խմբերով՝ առավելագույնը 20 երեխայի թվով, ապահովվել է խաղալու, պարապմունքների, սննդի և քնի ժամանակ երեխաների միջև սահմանված սոցիալական հեռավորություն:
11. Մանկապարտեզներում հաճախում են առաջնահերթություն ունեցող երեխաները, որոնց ծնողները կամ խնամակալները նախապես ցուցակագրվել են, մանկապարտեզները ձեռնպահ են մնացել երեխաների լրացուցիչ ընդունելություն կազմակերպելուց, վերջինս չի պահանջվել «Ջրարբի համայնքի մանկապարտեզ» ՀՈԱԿ-ում:
12. Մանկապարտեզներում երեխաները (6 և բարձր տարիքի երեխաների դեպքում), անձնակազմը և այցելուները պարտադիր կրում են դիմակ՝ փոխելով այն 3-4 ժամը մեկ անգամ և ըստ անհրաժեշտության։
13. Մանկապարտեզներում առկա է սենք (մեկուսարան), որտեղ մեկուսացվում են COVID-19-ին բնորոշ ախտանշաններ՝ հազ, ջերմություն, դժվարացած շնչառություն ունեցող երեխաները և աշխատողները՝ այդ մասին անմիջապես տեղեկացնելով համապատասխան առողջության առաջնային պահպանման կենտրոն և երեխայի ծնողին: Առկա է նաև հետևյալ պարզաբանումը. որպես սենք՝ «Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզում ծառայում է բուժկետում վարագույրով առանձնացված հատված, «Ջրարբի համայնքի մանկապարտեզ» ՀՈԱԿ-ում՝ բուժքրոջ սենյակը:
14. Ըստ տնօրենների մանկապարտեզները վերաբացելուց 1 օր առաջ և յուրաքանչյուր օրվա ավարտից հետո իրականացվել են ընդհանուր մաքրման և ախտահանման աշխատանքներ մանկապարտեզների ամբողջ տարածքում՝ ներառյալ բակային տարածքի խաղահրապարակը և գույքը: Ախտահանումն իրականացվել է նաև ննջասենյակներում կամ քնելու համար առանձնացված տարածքներում քնելուց առաջ, խաղասենյակներում կամ խմբասենյակներում՝ քնի ժամի ընթացքում, և ճաշելուց հետո, այդ թվում՝ սեղանները, բռնակները, ծորակները և այն ամենը, ինչին երեխաները կարող են ձեռք տալ։
15. Երեխաների բացակության պատճառի մասին ծնողները նախապես տեղեկացրել են մանկապարտեզներին: Նման անհրաժեշտություն չի եղել «Ջրարբի համայնքի մանկապարտեզ» ՀՈԱԿ-ում:
16. Մանկապարտեզներում գործունեության ժամանակավոր դադարեցում չի պահանջվել:
17. Ըստ տնօրենների՝ օգտագործված դիմակները և անհատական պաշտպանության այլ պարագաները հավաքվում են հերմետիկ փակ տոպրակներով և հեռացվում կենցաղային աղբի հետ միասին:
18. «Էջմիածնի քաղաքապետարանի թիվ 10 «Շուշան» մանկապարտեզ» ՀՈԱԿ-ում սեփական նախաձեռնությամբ իրականացվել են անվտանգության և մատչելիության ապահովման այլ գործառույթներ (ապարատային մասնագիտացված կանխարգելիչ և եզրափակիչ ախտահանում):

Մանկապարտեզներում կորոնավիրուսային հիվանդության (covid-19) առկայության պայմաններում կրթության կազմակերպման անվտանգությունը բոլոր 6 հաստատություններում գնահատվել է՝ 68-62 միջակայքում «Գերազանց»: Գնահատման արդյունքները դիագրամի տեսքով ներկայացված են ստորև բերված գծապատկերում:

 Ելնելով գնահատման արդյունքներից, կարող ենք նշել, որ մանկապարտեզներում ապահովվել են անհրաժեշտ պայմանները COVID-19–ի պարագայում երեխաների անվտանգ կրթության կազմակերպման համար:

**Հավելված 2. «Մատչելիություն»**

«Մատչելիություն» հավելվածը ընդգրկում է 12 բնութագրիչ՝ նախադպրոցական հաստատություններում կորոնավիրուսային հիվանդության պայմաններում կրթության կազմակերպման մատչելիության ապահովման վերաբերյալ: Ըստ ձևաթղթի գնահատումն իրականացվել է գնահատման հետևյալ սանդղակով՝ 82-76 միավոր՝ «Գերազանց», 75-66՝ «Շատ լավ», 65-50՝ «Լավ», 49-28՝ «Բավարար», մինչև 27՝ «Անբավարար»:

**Արդյունքների վերլուծություն:** Նախադպրոցական ուսումնական հաստատություններում մատչելիության գնահատման արդյունքում պարզվել է.

1. Գնահատված 4 մանկապարտեզներում (Երևանի հ.75 մանկապարտեզ» ՀՈԱԿ, «Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, ՀՀ Արմավիրի մարզի «Էջմիածնի քաղաքապետարանի թիվ 10 «Շուշան» մանկապարտեզ» ՀՈԱԿ, ՀՀ Արմավիրի մարզի «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ) ուսումնական միջավայրը համապատասխանում է պետական կրթական չափորոշիչների պահանջներին (COVID-19-ի պահանջներին համապատասխան), իսկ մյուս 2-ում՝ մասամբ է համապատասխանում («Երևանի հ. 74 մանկապարտեզ» ՀՈԱԿ, ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ):
2. Մանկապարտեզներում առկա են բոլոր խմբերի կրթական ծրագրերը (վերանայված, լրամշակված), սակայն ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ-ի տարատարիրք խմբերում իրականացվող կրթական ծրագիրը չի համապատասխանում չափորոշիչների պահանջներին:
3. Մանկապարտեզներում մանկավարժական աշխատողները հրապարակումներ, մեթոդական մշակումներ, ուղեցույցներ, ձեռնարկներ, հեղինակային ծրագրեր չունեն:
4. Երեխաների ֆիզիկական և երաժշտական գործունեության զարգացման համար պայմաններ առկա են 3 մանկապարտեզներում («Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, ՀՀ Արմավիրի մարզի «Էջմիածնի քաղաքապետարանի թիվ 10 «Շուշան» մանկապարտեզ», «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ-ներ), իսկ մյուսներում՝ մասամբ են առկա («Երևանի հ.74 մանկապարտեզ», «Երևանի հ. 75 մանկապարտեզ», ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ-ներ):
5. Երեխաների էկոլոգիական կուլտուրայի զարգացման համար առկա են պայմաններ 4 մանկապարտեզներում («Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, «Երևանի հ.75 մանկապարտեզ», ՀՀ Արմավիրի մարզի «Էջմիածնի քաղաքապետարանի թիվ 10 «Շուշան» մանկապարտեզ», «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ-ներ), իսկ 2-ում՝ մասամբ են առկա («Երևանի հ. 74 մանկապարտեզ», ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ-ներ):
6. Երեխաների գեղարվեստագեղագիտական և թատերական գործունեության զարգացման համար առկա են պայմաններ 5 մանկապարտեզներում («Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, ՀՀ Արմավիրի մարզի «Էջմիածնի քաղաքապետարանի թիվ 10 «Շուշան» մանկապարտեզ», «Էջմիածնի քաղաքապետարանի թիվ 11 «Հասմիկ» մանկապարտեզ», «Երևանի հ.74 մանկապարտեզ», «Երևանի հ.75 մանկապարտեզ» ՀՈԱԿ-ներ), իսկ 1-ում՝ մասամբ է առկա (ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ):
7. Մարդու, պատմության, մշակույթի մասին երեխաների պատկերացումների զարգացման համար առկա են պայմաններ 4 մանկապարտեզներում («Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, «Երևանի հ.74 մանկապարտեզ», «Երևանի հ.75 մանկապարտեզ», ՀՀ Արմավիրի մարզի «Էջմիածնի քաղաքապետարանի թիվ 10 «Շուշան» մանկապարտեզ» ՀՈԱԿ-ներ), 2-ում՝ մասամբ են առկա (ՀՀ Արմավիրի մարզի «Ջրարբի համայնքի մանկապարտեզ», «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ-ներ):
8. Բոլոր մանկապարտեզները գործել են ամբողջ տարին:
9. Իրականացված ստուգման արդյունքում 2 մանկապարտեզներում հայտնաբերվել են կրթության բնագավառը կարգավորող ՀՀ օրենսդրության պահանջների՝ **մինչև 3 խախտումներ** (ՀՀ Արմավիրի մարզի «Էջմիածնի քաղաքապետարանի թիվ 10 «Շուշան» մանկապարտեզ», «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ-ներ), իսկ 4 մանկապարտեզներում՝ **3-ից ավելի խախտումներ** («Երևանի Ավանի մանկապարտեզներ» ՀՈԱԿ-ի հ․57 մսուր-մանկապարտեզ հիմնարկ, «Երևանի հ.74 մանկապարտեզ», «Երևանի հ.75 մանկապարտեզ», ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ-ներ):

 Կորոնավիրուսային հիվանդության («COVID-19) առկայության պայմաններում կրթության կազմակերպման մատչելիությունը գնահատվել է՝ «Գերազանց» (82-76 միավոր)՝ 2, «Շատ լավ» (75-66)՝ 2, «Լավ» (65-50)՝ 2 մանկապարտեզներում: Գնահատման արդյունքները դիագրամի տեսքով ներկայացված են ստորև բերված գծապատկերում:

 Ելնելով գնահատման արդյունքներից, կարող ենք նշել, որ մանկապարտեզներում հիմնականում ապահովվել են անհրաժեշտ պայմանները COVID-19–ի պարագայում կրթության մատչելիության ապահովման համար: Մտահոգիչ են մանկապարտեզներում առկա կրթության բնագավառը կարգավորող ՀՀ օրենսդրության պահանջների խախտումները, Ջրարբիի համայնքի մանկապարտեզում կրթական ծրագրերի և չափորոշիչների անհամապատասխանությունը, մանկապարտեզների մանկավարժական աշխատողների մասնագիտական պասիվությունը:

**Հավելված 3. Ծնողի հարցաթերթ**

Ծնողի հարցաթերթ-ն ընդգրկում է 13 հարց նախադպրոցական հաստատություններում կորոնավիրուսային հիվանդության պայմաններում կրթության կազմակերպման անվտանգության և մատչելիության ապահովման վերաբերյալ: Ծնողի հարցաթերթ-ը ծառայում է երկու նպատակի՝ պարզել ծնողների բավարարվածությունը նախադպրոցական հաստատություններում կորոնավիրուսային հիվանդության առկայության պայմաններում կրթության կազմակերպման որակի ապահովման վերաբերյալ և արդյունքները համադրել «Անվտանգություն» և «Մատչելիություն» հավելվածների արդյունքների հետ ավելի արժանահավատ պատկեր ունենալու համար: Հարցաթերթում ներառված հարցերին տրվել են «Այո», «Ոչ», «Չի պահանջվում» պատասխանները: Ծնողների կողմից լրացված հարցաթերթերն անանուն են։ 6 հաստատություններից հարցմանը մասնակցել են 167 ծնող ստորև ներկայացված հետևյալ բաշխվածությամբ.

**Արդյունքների վերլուծություն:** Լրացված հարցաթերթերի ուսումնասիրության արդյունքում պարզվել է, որ ստորև բերված հարցերի համար բոլոր ծնողները ընտրել են «Այո» պատասխանը 100 %.

* COVID-19-ի առկայության պայմաններում հաստատությունում չեն իրականացվում զանգվածային միջոցառումներ (մանկական միջոցառումներ, ֆիլմերի դիտում, սպորտային միջոցառումներ, զվարճանքներ, բեմականացումներ):
* Դաստիարակը երեխայիս համար իրականացնում է բացատրական դասընթացներ կորոնավիրուսի կանխարգելմանն ուղղված միջոցառումների վերաբերյալ:
* Հաստատությունում ժողովների և հավաքների գործընթացը կազմակերպվում է հեռավար եղանակով, դրա անհնարինության դեպքում՝ բացօթյա կամ այլ տարածքներում՝ ապահովելով սոցիալական հեռավորության և սանիտարահամաճարակային կանոնների պահպանումը։
* Երեխայիս ուղեկցելիս մուտք չեմ գործում հաստատություն:
* Հաստատության շենքին հարակից տարածքներում մարդկանց կուտակումներ չեն լինում:
* Հաստատությունում երեխայիս ամեն օր ջերմաչափում են հաստատություն մուտք գործելիս:
* Երեխաս հաճախում է հաստատություն՝ ելնելով առաջնահերթության պահանջներից, որի համար նախապես ցուցակագրվել եմ:
* Հաստատության մուտքի մոտ առկա է իրազեկման թերթիկ:
* Երեխայիս բացակայության պատճառի մասին նախապես տեղեկացնում եմ Հաստատությանը:
* Հաստատության աշխատակիցները կրում են դիմակ:

 Մյուս հարցերին տրվել են տարբեր պատասխաններ, որոնց արդյունքները դիագրամների տեսքով ներկայացված են ստորև բերված գծապատկերներում:

1.

Ինչպես երևում է գծապատկերից, ծնողներրի գերակշիռ մասը պատասխանել են «Այո», սակայն մյուս պատասխանները ենթադրում են, որ ծնողների իրազեկվածությունը որոշ մանկապարտեզներում բավարար չէ: ***Պարզաբանում:*** «Չի պահանջվում» պատասխանը գրանցվել է 3 մանկապարտեզների 16 հարցաթերթերում («Երևանի հ. 74 մանկապարտեզ» ՀՈԱԿ (9), ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ (4), «Էջմիածնի քաղաքապետարանի թիվ 10 «Շուշան» մանկապարտեզ» ՀՈԱԿ (3)), իսկ «Ոչ» պատասխանը` ՀՀ Արմավիրի մարզի «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ-ում (1):

2.

 «COVID-19-ին բնորոշ ախտանիշներ (ջերմություն, հազ, դժվարացած շնչառություն) ունենալու դեպքում երեխաս մուտք չի գործել հաստատություն» հարցին ծնողների գերակշիռ մասը պատասխանել է՝ «Այո» (140 պատասխան), 20 ծնողի կողմից գրանցվել է Ոչ պատասխանը, իսկ 7-ը պատասխանել են՝ «Չի պահանջվում»։ Վերջիններս հիմք է տալիս ենթադրելու, որ որոշ մանկապարտեզներ կարող են խոցելի լինել հիվանդության տարածման առումով: ***Պարզաբանում:*** «Չի պահանջվում» պատասխանը գրանցվել է 3 մանկապարտեզների 20 հարցաթերթերում («Երևանի հ. 74 մանկապարտեզ» ՀՈԱԿ (16), ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ (2), «Էջմիածնի քաղաքապետարանի թիվ 10 «Շուշան» մանկապարտեզ» ՀՈԱԿ (2)), իսկ «Ոչ» պատասխանը գրանցվել է ՀՀ Արմավիրի մարզի «Էջմիածնի քաղաքապետարանի թիվ 11 «Հասմիկ» մանկապարտեզ» ՀՈԱԿ-ի հարցաթերթերում:

3. «Երեխայիս բացակայության պատճառի մասին նախապես տեղեկացնում եմ Հաստատությանը» հարցին 1 ծնող պատասխանել է՝ «Չի պահանջվում» («Երևանի հ. 74 մանկապարտեզ» ՀՈԱԿ):

 4.

Ինչպես երևում է գծապատկերից, հարցին ծնողների գերակշիռ մասը պատասխանել է՝ «Այո» (159), 8 ծնող պատասխանել է՝ «Չի պահանջվում» (ՀՀ Արմավիրի մարզի «Ջրարբի համայնքի մանկապարտեզ» ՀՈԱԿ (3), «Էջմիածնի քաղաքապետարանի թիվ 10 «Շուշան» մանկապարտեզ» ՀՈԱԿ (5)):

Ծնողի հարցաթերթի և Անվտանգություն ու Մատչելիություն հավելվածների արդյունքների համադրումը ցույց է տալիս, որ հաստատություններում կրթության կազմակերպման որակի ապահովումը բավարար մակարդակի վրա է:

 Հաշվի առնելով վերոնշյալ դատողությունները՝ նշենք հիմնական խնդիրները, որոնք ընդհանուր առմամբ կարող են ազդել կրթության կազմակերպման որակի վրա.

* որոշ հաստատություններում` կորոնավիրուսային հիվանդության առկայության պայմաններում իրականացվող կրթական ծրագրերի ոչ լիարժեք համապատասխանություն չափորոշիչների պահանջներին,
* երեխաների ֆիզիկական, էկոլոգիական կուլտուրայի, գեղարվեստագիտական, թատերական և երաժշտական գործունեության, մարդու, պատմության, մշակույթի մասին երեխաների պատկերացումների զարգացման համար պայմանների մասնակի առկայություն,
* կրթության բնագավառը կարգավորող ՀՀ օրենսդրության պահանջների խախտումների առկայություն,
* հաստատություններում մանկավարժական աշխատողների մասնագիտական պասիվություն,
* ծնողների իրազեկվածության ոչ լիարժեք մակարդակ:

 Ելնելով գնահատման արդյունքների վերլուծությունից, կարող ենք նշել, որ թեև հաստատություններում հիմնականում ապահովվել են անհրաժեշտ պայմանները COVID-19–ի առկայության պարագայում երեխաների կրթության անվտանգության և մատչելիության ապահովման համար, սակայն, ընդհանուր առմամբ, հաստատությունները կրթության որակի ապահովման համար շարունակական բարելավման կարիք ունեն:

Այսպիսով, մանկապարտեզների տնօրեններին առաջարկում ենք COVID-19-ի առկայության պայմաններում միջոցներ ձեռնարկել վերոնշյալ խնդիրների լուծման ուղղությամբ, մասնավորապես՝

* մանկապարտեզներում կրթական գործընթացի կազմակերպումն իրականացնել բացառապես կրթության բնագավառը կարգավորող ՀՀ օրենսդրության պահանջներին համապատասխան,
* հետևել իրականացվող կրթական ծրագրերի և չափորոշիչների պահանջների համապատասխանությանը,
* երեխաների ֆիզիկական, էկոլոգիական կուլտուրայի, գեղարվեստագիտական, թատերական և երաժշտական գործունեության, մարդու, պատմության, մշակույթի մասին երեխաների պատկերացումների զարգացման համար ապահովել անհրաժեշտ պայմաններ,
* խրախուսել մանկավարժական աշխատողներին՝ մասնագիտական ակտիվություն ցուցաբերելու համար, աջակցել նրանց կողմից հրապարակումների, մեթոդական ուղեցույցների, ձեռնարկների, հեղինակային ծրագրերի մշակմանն ու հրապարակմանը,
* հետևել երեխաների համար անվտանգ ուսումնական միջավայրի ապահովման աշխատանքներին,
* ապահովել ծնողների իրազեկվածության բարձր մակարդակ:

 Ծնողներին առաջարկում ենք՝

* կորոնավիրուսի հիվանդության կանխարգելման նպատակով հետևել երեխաների կողմից անվտանգության կանոնների պահպանմանը,
* իրազեկվածության բարձրացման նպատակով համագործակցել մանկապարտեզի հետ՝ հետևելով մանկավարժական աշխատողների, բուժքրոջ խորհուրդներին:

**ՌԳՍՊՎԳ վարչություն**